DECIZIA COMISIEI
din 10 iunie 2008
de modificare a Deciziei 2008/155/CE în ceea ce privește anumite echipe de colectare și de producere de embrioni din Australia, Canada și Statele Unite ale Americii
[notificată cu numărul C(2008) 2466]
(Text cu relevanță pentru SEE)
(2008/449/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 89/556/CEE a Consiliului din 25 septembrie 1989 de stabilire a condițiilor de sănătate animală care reglementează schimburile intracomunitare și importurile de embrioni de animale domestice din specia bovină provenind din țări terțe (1), în special articolul 8 alineatul (1),
întrucât:
(1)
Decizia 2008/155/CE a Comisiei din 14 februarie 2008 de stabilire a unei liste de echipe de colectare și de producție de embrioni în țări terțe, autorizate pentru importurile în Comunitate de embrioni bovini (2) prevede că statele membre importă embrioni provenind din țări terțe numai în cazul în care aceștia au fost colectați, prelucrați și depozitați de echipe de colectare și de producere de embrioni care figurează în lista din anexa la decizia menționată anterior.
(2)
Australia a solicitat eliminarea unei echipe de colectare de embrioni din lista echipelor pentru această țară.
(3)
Canada și Statele Unite ale Americii au solicitat să se aducă modificări listelor pentru aceste țări în ceea ce privește anumite echipe de colectare de embrioni.
(4)
Canada și Statele Unite ale Americii au oferit garanții referitoare la respectarea normelor corespunzătoare stabilite de Directiva 89/556/CEE și echipele de colectare a embrionilor în cauză au fost oficial autorizate pentru exportul către Comunitate de către serviciile veterinare competente ale acestor țări.
(5)
Prin urmare, Decizia 2008/155/CE ar trebui modificată în consecință.
(6)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa la Decizia 2008/155/CE se modifică în conformitate cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 10 iunie 2008.